Et par dieselvarmere var skyld i en brand, der kunne have spredt sig til kornsiloer.

En skraldemand opdagede tidligt onsdag morgen en brand i et korntørringsanlæg. Det skete på Katbjergvej mellem Hobro og Mariager omkring klokken 6:28. Straks blev brandvæsnet tilkaldt, og folk på stedet slukkede med vand og håndslukkere. Da brandvæsnet ankom var der godt gang i branden. Branden var tæt på at sprede sig til en nærliggende bygning, men heldigvis blev branden slukket i tide, og der skete ikke mere skade. En time efter var branden slukket, og Beredskabet kunne køre fra stedet igen. Det er angiveligt et par dieselvarmere, der varmer luften op i korntørringsanlægget, der satte gang i branden. - Hvordan det er opstået, det ved vi ikke. Men det havde forbindelse til de to dieselvarmere, siger Indsatsleder Kasper Weissberg fra Beredskabet i Mariagerfjord kommune.